open-index/open-wikipedia-markdown huggingface dataset:
Gabriela Mistral

**Gabriela Mistral** (egentlig **Lucila Godoy y Alcayaga**, født 7. april 1889, død 10. januar 1957) var en chilensk pedagog og forfatter. 

Mistral ble født i Vicuña, men vokste opp i den lille byen Montegrande i Andesfjellene. Hun ble tildelt Nobelprisen i litteratur i 1945. Svenska Akademien begrunnet tildelingen med at hun fikk prisen «for den mektig inspirerte lyrikken, som har gjort dikterens navn til et symbol på hele den latinamerikanske verdens ideelle bestrebelse».

## Referanser


## Eksterne lenker
* 
* 
*
M728 Combat Engineer Vehicle

**M728 Combat Engineer Vehicle** (**CEV**) er et amerikansk militært spesialkjøretøy for ingeniørvåpenet.  Det er laget på en M60A1 Patton stridsvogn med et brøyteskjær montert foran på skroget, og en løfteramme festet på hver side av tårnet.  Bestykningen er en 165 mm kortløpet kanon.  

Kjøretøyet ble tatt ut i bruk i 1965, og tatt ut av tjeneste i aktive styrker i 2000.  Det så kamp i Gulfkrigen i 1991.

## Eksterne lenker
* 
* Globalsecurity.org om M728 (engelsk)
CEV

**CEV** kan vise til:

* M728 Combat Engineer Vehicle
* Confédération Européenne de Volleyball, det europeiske volleyballforbundet
* Crew Exploration Vehicle, senere kjent som «Orion», et amerikansk romfartøy utviklet av NASA
Sturmtiger

**Sturmtiger**, eller **Tiger-Mörser**, **38cm RW61 auf Sturm(panzer)mörser Tiger** eller **Sturmmörser Tiger** var en tysk stormkanon fra slutten av andre verdenskrig.  Den var bygget på chassis fra Panzer VI Tiger og bestykket med en stor tilpasset bombekaster kalt 38cm SturmMörser RW61 L/5.4, egentlig beregnet på skipsbruk. 

Hensikten med kjøretøyet var å gi tung ildstøtte til infanteriet under kamp i bebyggelse.  Bare 18 stykker ble bygget, alle fra skadede Tigere.

Kjøretøyet var tilpasset med tynge panser.  Bombekasteren fyrte av rakettdrevne prosjektiler.  Prosjektilene var så tunge at det ble montert en kran på bak på kjøretøyet for å lette etterforsyning, men allikevel måtte hele mannskapet på fem mann hjelpe til med lastingen. Prosjektilet veide 345kg.

## Eksterne lenker
*
Sturmpanzer IV

**Sturmpanzer IV** (også kalt **Sturmpanzer 43** eller **Sd.Kfz. 166**) var en tysk stormkanon fra andre verdenskrig basert på chassiset til Panzer IV.  På alliert side ble den kalt *Brummbär* (tysk for brumlebasse), men dette navnet var ikke i bruk hos tyskerne.

Kjøretøyet ble utviklet fra tidlig i 1942 for å dekke opp for svakheter i andre kjøretøyer av samme type.  Resultatet ble et chassis fra Panzer IV med et nytt overbygg med en 150 mm Sturmhaubitze (StuH) 43 L/12 haubits.
Dedé Anderson

**Dedé Anderson de Oliveira Gomes** (født 1980) er en brasiliansk tidligere fotballspiller med kamper for bulgarske Litex, de svenske klubbene  og , samt norske .

Han startet fotballkarrieren i  og  i hjemlandet. Anderson spilte i 2003 med AaFK-spiller Karl Oskar Fjørtoft i svenske Hammarby IF, hvor han hadde et vellykket opphold med åtte scoringer den første sesongen.
I 2004 ble han utestengt fra Allsvenskan i syv kamper for å ha skallet ned AIKs Stefan Ishizaki i en kamp. 

Anderson dro til Aalesund i 2006, men ble utestengt i tre kamper for å ha slått ned Molde-spilleren Toni Kallio i en treningskamp før sesongstart. Etter en god seong med 14 mål og sterkt bidrag til opprykk i Eliteserien for Aalesund, reiste han på ferie til Brasil etter sesongslutt. Da han ikke returnerte til avtalt tid, valgte Aalesund i mars 2007 å stoppe lønnsutbetalingene og suspendere ham. I april 2007 var han imidlertid tilbake og fikk en avtale om permisjon fram til januar 2008, og en kontraktsforlengelse på ett år.

Anderson brøt også denne avtalen, og kom ikke tilbake til Aalesund før januar 2009. Aalesundtrener Kjetil Rekdal anså ham imidleretid som uskikket for spill på toppnivå, og Anderson ble løst fra kontrakten i mars 2009.

## Referanser


## Eksterne lenker
*
Grid (data)

**Grid-databehandling** (engelsk: *grid computing*) er en form for databehandling der man utnytter ressurser fra mange datamaskiner knyttet sammen i et datanett til å utføre oppgaver som er store i forhold til de ressursene en datamaskin har tilgjengelig, og for å tillate at ledige ressurser på en datamaskin kan utnyttes av brukere uten direkte tilknytning til samme institusjon.

Betegnelsen brukes både om sammenknytning av superdatamaskiner og om distribuerte beregninger av typen SETI@home.

I Norge ledes Grid-arbeidet av UNINETT Sigma. Globalt ser man til Global Grid Forum.

## Se også
* Regneklynge, en mengde av løst eller tett sammenkoblede datamaskiner som jobber sammen som ett enkelt system
Potosí (departement)

**Potosí** er et departement sørvest i Bolivia. Departementet er på 118&nbsp;218 km² og har 828&nbsp;903 innbyggere (2012). Departementshovedstaden ligger i byen Potosí. I departementet ligger Salar de Uyuni som er verdens største saltslette.

## Provinser i departementet Potosí
Potosí er inndelt i 16 provinser:

## Referanser
Gottfried Heinrich Gloger

**Gottfried Heinrich Gloger** (født 1710 i Hannover i Tyskland, død 1779 i Verdal i Nord-Trøndelag) var en tyskfødt orgelbygger og organist som virket i Norge. Han var den første i landet som hadde orgelbygging som hovednæringsvei og er særlig kjent for Glogerorgelet i Kongsberg kirke.

Både faren, en onkel og to brødre var orgelbyggere og han har sannsynligvis gått i lære hos faren. 17 år gammel reiste han hjemmefra. I en periode har han antagelig vært elev av Lambert Daniel Kastens i København.

I 1736 fikk menigheten ved Korskirken i Bergen vite at det gamle orgelet i Holmens kirke i København var til salgs. Orgelet kom til Bergen
året etter og det antas at det var Kastens som ga Gloger dette oppdraget.
Han ble værende i byen i noen år og i 1742 kom han til Risør hvor han bygget et nytt orgel som ble ferdig året etter. Han arbeidet deretter et par år som organist i Risør og Kristiansand. Han bygde også orgel til Kristiansand domkirke og til Bergen domkirke.

I 1746 hadde han fått kongelig norsk privilegium som orgelbygger. 

Hans største verk er orgelet i Kongsberg kirke fra 1760–65. 

De siste årene levde Gloger i Trøndelag og bygde orgler til Mære og Stiklestad kirke. Han døde i Verdal i månedsskiftet juni/juli 1779. 

## Referanser


## Litteratur
* 

## Eksterne lenker
* Biografi fra Glogerakademiet
6. arrondissement (Paris)

**6. arrondissement** i Paris, *Le Luxembourg*, er et av de sentrale arrondissementene i byen, og ligger ved Seinens venstre bredd. Det grenser til 5., 7. og 13. og 14. arrondissement. På motsatt side av elven ligger 1. arrondissement. Størrelsen er 2,154 km².

Arrondissementet, som kalles Luxembourg, er lokalisert på vestre bredde av elven Seinen. Verdenskjente undervisningsinstitusjoner ligger her, slik som den prestisjefylte kunstskolen École des Beaux-Arts og det franske akademi, Académie française, setet til Frankrikes senat foruten en konsentrasjon av en rekke av Paris’ mest berømte monumenter som Saint-Germain Abbey og plass, kirken Saint-Sulpice og plass, broen Pont des Arts, og palasset og parken Jardin du Luxembourg. Det japanske animasjonsselskapet Toei Animation har sitt hovedkontor her, og som ble åpnet i 2004. Det betjener Frankrike, Tyskland, Italia, Spania og Storbritannia.

## Historikk
6. arrondissement er et av byens eldste, og ble først bygget av romerne.

## Kvarterer
* La Monnaie
* L'Odéon
* Notre-Dame-des-Champs
* Saint-Germain des Prés

## Kjente bygg
* Académie française
* Palais du Luxembourg
* Jardin du Luxembourg
* Pont des Arts
* Pont Neuf
* Saint-Germain des Prés
* Église Saint-Sulpice


P1030565 Paris VII Institut de France quai de Conti rwk.JPG|Institut de France
Palais Luxembourg Sunset.JPG|Palais du Luxembourg
Pont Neuf Paris.jpg|Pont Neuf
Pont des Arts, Paris.jpg|Pont des Arts


## Referanser


## Eksterne lenker
* 
*
5. arrondissement (Paris)

**5. arrondissement** i Paris, *Le [[Panthéon]]*, er et av de sentrale arrondissementene i byen, og ligger ved Seinens venstre bredd. Det grenser til 4., 6. og 13. og 14. arrondissement. Størrelsen er 2.541&nbsp;km². Befolkningen i området utgjør 60 800 innbyggere per folketelling av 2011. Ministeriet for høyere utdannelse og forskning (fransk: *Ministère de l’Enseignement supérieur et de la Recherche*, MESR) er lokalisert i området.

## Historikk

5. arrondissement er et av byens eldste, og ble først bygget av romerne.

Byggingen av den romerske byen Lutetia går tilbake til 100-tallet f.Kr. og som ble reist etter den romerske erobringen av den galliske bosetningen som lå på øya île de la Cité i Seinen, og er i dag Paris' geografiske og historiske sentrum.

## Kvarterer
* Saint-Victor
* Le Jardin-des-Plantes
* Le Val-de-Grâce
* La Sorbonne


Fil:Pantheon paris.jpg|Panthéon de Paris
Fil:Mairie Ve Paris.jpg|Rådhuset
Fil:GD-FR-Paris-Mosquée012.JPG|Grande Mosquée de Paris
Fil:Salle de lecture Bibliotheque Sainte-Genevieve n03.jpg|Lesesalen i Bibliothèque Sainte-Geneviève
File:DSC_7095--Saint-Etienne-du-.jpg|Kirken Saint-Étienne-du-Mont


## Referanser


## Eksterne lenker
* 
* 5. arrondissement, reiseguide fra *Wikivoyage*
7. arrondissement (Paris)

**7. arrondissement** i Paris, *Le Palais-Bourbon*, er et av de sentrale arrondissementene i byen, kalles *septième*. Det ligger ved Seinens venstre bredd, og grenser til 6. og 15. arrondissement. På motsatt side av elven ligger 1. arrondissement. Størrelsen er 4.088 km².

Arrondissement består for det meste av høystatus boligområder, offentlige bygninger og museer.

## Kvarterer
* Saint-Thomas-d'Aquin
* Les Invalides
* L'École-Militaire
* Le Gros-Caillou
* Avenue Bosquet

## Kjente bygg
Noen kjente bygg i 7. arrondissement:
* Eiffeltårnet
* Champ de Mars
* Assemblée nationale
* École militaire
* Hôtel des Invalides (Musée de l'Armée)
* Institut d'études politiques de Paris
* Musée Rodin
* Muséée d'Orsay
* Musée du Quai Branly


Fil:Eiffel Tower from north Avenue de New York, Aug 2010.jpg|Eiffeltårnet
Fil:Champ de Mars from the Eiffel Tower - July 2006 edit.jpg|Champ de Mars
Fil:P1020446 Paris VII Palais Bourbon rwk.JPG|Assemblée nationale
Fil:Invalides aerial view.jpg|Hôtel des Invalides fra lufta


## Referanser


## Eksterne lenker
*
Slaget ved Arausio

**Slaget ved Arausio** fant sted den 6. oktober 105 f.Kr., mellom byen Arausio og elven Rhone. Slaget stod mellom de migrerende stammene kimbrerne og teutonerne, og den romerske republikk, under ledelse av prokonsulen Qintus Servilius Caepio og konsulen Gnaeus Mallius Maximus. Bitter strid mellom de to romerske kommandantene førte til at de to romerske hærene ikke samarbeidet, noe som endte katastrofalt for de romerske styrkene. Romerne mistet rundt 80&nbsp;000 soldater. Hvis man i tillegg tar med tjenere og andre folk som fulgte hæren, er tapet estimert til rundt 112&nbsp;000. Nederlaget gav Gaius Marius muligheten til å gjennomføre sine militære reformer når det gjaldt rekruttering og organisering av hæren.
Tommy Gjølga

**Tommy Mandal Gjølga** (1969–2025) var en friidrettsutøver, oppvokst i Vanvikan på Fosenhalvøya i Trøndelag. Han startet med friidrett da han var 11 år og begynte å hevde seg på 800&nbsp;m i en alder av 16 år (1.59,5).

Beste prestasjon som senior: NM-gull på &nbsp;m i Tønsberg (1993). Han tok også NM gull på 4 x 1500 meter stafett.

Fra 2007 var Tommy Gjølga trener i Strindheim IL Friidrett, der han trente både gutter og jenter fra 16 år og oppover til veteranalder, som alle satser på distanser fra 800m til maraton.

## Personlige rekorder
* 400&nbsp;m: 48,54
* 800&nbsp;m: 1.47,21
* &nbsp;m: 2.19,67
* &nbsp;m: 3.40,47
* 1 mile: 3.59,98
* &nbsp;m: 8.23,30

## Referanser
Borsalino

**Borsalino** er en italiensk hattefabrikant, spesielt kjent for sine fedorahatter.

Den første Borsalinofabrikken ble grunnlagt i Alessandria i Italia 1857, etter at gründeren Giuseppe Borsalino hadde vært på studietur i Frankrike for å lære om moderne produksjonsmetoder. Bedriften ble raskt en suksess, og 1875 inneholdt Borsalinokatalogen over seksti forskjellige modeller.

Giuseppe Borsalino var tidlig ute med å se behovet for velferdstilbud for arbeiderne, og innførte gratis medisinsk hjelp og pensjonssparing for arbeiderne sine.

Ved Borsalinos død i 1900 hadde fabrikken nesten tusen ansatte, og produserte en million hatter i året. Suksessen fortsatte under den nye lederen, Borsalinos sønn Teresio, og i 1913 hadde bedriften 2500 ansatte og produserte to millioner hatter årlig.

Etter andre verdenskrig gikk hatter av moten, og det gikk noe nedover med Borsalino. Borsalino er likevel en av verdens mest kjente hatteprodusenter, og produktene eksporteres til hele verden. Sortimentet er også utvidet, slik at de produserer flere typer hodeplagg, også mer «ungdommelige» varianter.

Borsalino flyttet fra sine tradisjonsrike lokaler i sentrum av Alessandria i 1986, og etablerte en ny fabrikk i en forstad av byen. Den gamle fabrikkbygningen ble etter dette overtatt av Università degli Studi del Piemonte Orientale «Amedeo Avogadro».


File:Hatt.jpg|En «borsalino», fedorahatt av merket Borsalino
File:Borsalino Indy.jpg|Fedorahatt av typen som ble brukt av filmfiguren Indiana Jones
File:Borsalino panama.jpg|Panamahatt


## Eksterne lenker
* Borsalinos nettsider (italiensk, krever Macromedia flash)
Slaget ved Noreia

**Slaget ved Noreia** i 112 f.Kr. var det første slaget i kimbrerkrigen. Slaget stod mellom den romerske republikk og de urgermanske stammene kimbrerne og teutonerne. Det endte med nederlag og nesten katastrofe for romerne.

## Referanser
Mainhardt Graf von Nayhauß

**Mainhardt Graf von Nayhauß-Cormons** (født 1. juli 1926 i Berlin; død 29. januar 2021 i Bonn) var en tysk journalist.

Nayhauß, hvis forfedre stammer fra Schlesien, er sønn av en offiser og levde frem til 1956 i Berlin, hvor han gikk i lære som næringslivsjournalist. Deretter reiste han til Bonn som korrespondent for forskjellige dags- og ukeaviser (*[[Der Spiegel]]*, *[[Stern]]*, *[[Bunte]]*, *[[Die Welt]]*, *[[Welt am Sonntag]]*, *[[Wirtschaftswoche]]*, *[[Bild am Sonntag]]*). 

Fra 5. januar 1981 skrev han politiske kommentarer for *[[Bild-Zeitung]]*. Han har også utgitt flere bøker, og skrev for den tyske Netzeitung (en avlegger av den norske Nettavisen). Han har skrevet biografier om Helmut Schmidt (1988) og Richard von Weizsäcker (1994).

Nayhauß har mottatt Bundesverdienstkreuzes 1. klasse. Han er gift med grevinne Sabine von Nayhauß, og har to døtre, deriblant fjernsynsjournalisten Tamara Gräfin von Nayhauß (f. 1972).

## Referanser
7. Oslo Kanaljene

**7. Oslo Kanaljene** (opprinnelig 7. Kristiania speidertropp) er en speidergruppe av Norges speiderforbund og en del av Oslospeiderne.

Gruppen er Oslos største speidergruppe, og ble stiftet 9. oktober 1919 da den ble skilt ut fra 8. Kristiania speidertropp da denne ble for stor. Gruppen holder til i kjellerlokalene til Tonsen kirke, og har hovedsakelig medlemmer fra områdene Bjerke/ Årvoll/Lofthus og Grefsen/Kjelsås. Den er åpen for alle gutter og jenter fra de går i 3. klasse på skolen.

Speidergruppen har lange tradisjoner med "Nyttårstur" (73. tur i 2019) i romjulen og "Sommertur" på ei uke fra St. Hans. 7. Oslo har bidratt til en rekke åpne arrangementer, blant annet en friluftsdag på Trollvann i 2008 og en aktivitetsdag ved Badedammen i Tonsenhagen i 2007. Speidergruppen har også engasjert seg i bevaring av Isdammen på Årvoll. Hvert år arrangerer 7. Oslo Kanaljene "Åpen Isdam" sammen med Bjerke Storvel på friluftslivets dag.

**Gruppen har utgitt følgende bøker:**
**7. Oslo tropp 50 år*, Oslo 1949/1950
**Kanaljene gjennom 30 år* – omhandler perioden 1919-1949
**Kanaljene holder kursen* – omhandler perioden 1949-1959 med bl.a. anskaffelsen av Vinkelhytta
**Kanaljene vandrer videre* – omhandler perioden 1959-1969 med bl.a. flyttingen av gruppen til Tonsen kirke i 1962
**Kanaljene hever liljen* omhandler perioden 1969-1979
**Kanaljene mot nye høyder* – omhandler perioden 1979-1989

## Referanser


## Eksterne lenker
* 
*
Auskerry

**Auskerry** (norrønt: *Austrsker*, «Østskjæret»; skotsk: *Soond*) er en liten øy øst i den skotske øygruppen Orknøyene. Øya ligger i Nordsjøen, 5 km sør for Stronsay og har et fyrtårn fra 1866. I henhold til folketellingen i 2011 har øya en befolkning på 3 innbyggere.

## Beskrivelse
Auskerry er en liten, flat, rød sandsteinsholme, bestående av 85 hektar i utstrekning, 5 km sør for Stronsay. En stående stein og middelalderkapell er tegn på tidlig bosetting. Øya var ubebodd en tid etter automatiseringen av fyret på 1960-tallet. Det var tidligere et populært sted for jakt på sel. Det er tre små vindturbiner og fire solcellepaneler på øya, som gir mesteparten av strømmen. Havterne og stormsvaler har store hekkekolonier her, og Auskerry har derfor blitt erklært som naturreservat.

## Særegne sauer
Auskerry har vært bebodd i 30 år av en familie som holder en flokk med sjeldne rase tamsauer fra North Ronaldsay, den nordligste øya på Orknøyene, og har således navn etter øya, north-ronaldsay-sau. Sauene er kjent for å kunne leve av tang nesten hele året. De lever langs vannkanten og har et annet kosthold enn vanlige sauer; i stedet for å beite om dagen og drøvtygge om natten, forholder de seg i stedet til tidevannet, beiter ved lavvann og drøvtygger ved høyvann. Sauene får ferskvann fra demninger langs kysten.

## Referanser


## Eksterne lenker
* Joint Nature Conservation Committee: Auskerry
Calf of Eday

**Calf of Eday** (norrønt: *Kalfr*; skotsk: *Cauf o Aidee*) er en ubebodd øy i den skotske øygruppen Orknøyene og ligger nord for øya Eday. Den er kjent for sitt dyreliv og forhistoriske ruiner. Utvinning av salt skjedde på øya fra 1600- til 1800-tallet. Rester etter dette kan fremdeles sees.

## Etymologi
Nordboerne fra Norge ga dyrenavn til noen øyer, særskilt til de små øyer ved siden av en større, andre eksempler er Calf of Man, en liten øy som henger etter den større øya Man som en kalv til kvige og det større skjæret Horse of Copinsay. Øynavnet i norrøn tid var altså *Kalfr*, «kalv». Eday er et navn som er avledet  fra norrøne *eið* og betyr «Eide-øya».

På 1600-tallet ble Eday også kjent som «Heth Øy» og navnet Calf ble er registrert av den nederlandske kartografen Joan Blaeu som «Calf of Heth Øy».

## Historie
Det er en neolitisk steinhus (*cairn*) med et indre kammer i sørvest med utsikt over Calf Sound, som skiller øya fra Eday. Det er rektangulær i formen og ble gravd ut i 1936–37 og inneholder et lite kammer med to avdelinger og et større med fire boder som har egen inngang og trolig ble lagt til på et senere tidspunkt. To lignende strukturer har blitt identifisert i nærheten sammen med ulike andre gamle ruiner.

Fra 1600- til 1800-tallet var Calf of Eday lokaliseringen av et saltverk, restene av det kan fortsatt sees nord for steinhusene.

Piraten John Gow og hans menn raidet huset Hall of Clestrain med suksess 10. februar 1725, men da de forsøkte å angripe Carrick House på Eday, løp de på grunn på Calf of Eday, hvor de ble tatt til fange.

## Referanser


## Litteratur
* Anderson, Joseph, red. (1873): ''The Orkneyinga Saga''. Overs. Jón A. Hjaltalin & Gilbert Goudie. Edinburgh. Edmonston and Douglas. The Internet Archive.
* Haswell-Smith, Hamish (2004): ''The Scottish Islands''. Edinburgh: Canongate. ISBN 978-1-84195-454-7.
* Irvine, James M., red. (2006): *The Orkneys and Schetland in Blaeu's Atlas Novus of 1654*. Ashtead. James M. Irvine. ISBN 0-9544571-2-9
* Noble, Gordon (2006) *Neolithic Scotland: Timber, Stone, Earth and Fire*. Edinburgh University Press. ISBN 0-7486-2338-8
* Waugh, Doreen (2010): «On eið-names in Orkney and other North Atlantic islands», i Sheehan, John & Ó Corráin, Donnchadh: *The Viking Age: Ireland and the West*. Proceedings of the Fifteenth Viking Congress. Dublin. Four Courts Press. ISBN 978-1-84682-101-1

## Eksterne lenker
* Joint Nature Conservation Committee: Calf of Eday
Direktør

**Direktør** (femininum: **direktrise**, lite brukt idag) er ofte tittel for et medlem av en direksjon eller den daglige lederen for et privat eller offentlig foretak. I foretak med flere direktører vil én direktør være administrerende direktør, generaldirektør e.l. og de andre direktørene underordnet denne.

## Sammensetninger
Tittelen direktør brukes også i sammensetninger, som for eksempel avdelingsdirektør, fagdirektør o.l.
Tittelen brukes normalt først når stillingen er overordnet andre sjefer i respektive adveldinger. 
Som for eksempel markedsdirektør som er nærmeste overordnet for flere enn en markedsjefer, ellers så har stillingen ingen funksjon i realiteten.

## Disponent
Tidligere ble tittelen disponent også brukt med tilsvarende betydning. Disponent ble gjerne brukt for mindre virksomheter, men er lite brukt i norsk språk i dag.
Liste over norske videregående skoler

**Liste over norske videregående skoler** som er offentlige eller har rett til statstilskudd.

## Referanser


## Eksterne lenker
* Utdanning.no sin Oversikt over alle videregående skoler i norge
Siri Austeng

**Siri Austeng** (født 27. april 1944, død 8. juli 2017) var en norsk politiker (Ap) som var fylkesordfører i Hedmark fra 1995 til 2007. 

Austeng var født og oppvokst på Ekely i Oslo. Hun var utdannet kjemiingeniør og kom til Elverum i 1971. Her jobbet hun i 10 år som lærer og sosiallærer ved Elverum ungdomsskole. Hun var også utdanningsdirektør i Oppland samt fylkesråd i Hedemark fylkeskommune. 

Hun ble politisk aktiv på 1970-tallet og var kommunestyrerepresentant i Elverum i åtte år fra 1979, og fylkestingsrepresentant i 24 år. Hun ble Hedmarks første kvinnelige fylkesordfører i 1995, et verv hun hadde i 12 år, til 2007 da hun ga seg i politikken. Det må også nevnes at hun var vararepresentant til Stortinget i perioden 1985 til 1989 og hadde også flere styreverv, blant annet i Eidsiva Energi, Turneorganisasjonen, KLP og KS. De siste årene var hun leder av Elverum Arbeiderpartis seniorutvalg.

Hun var rangert på 80.-plass over ''Kapital''s liste over Norges 100 mektigste kvinner i 2008.

Siri Austeng var gift med Ivar Austeng (f. 1930, d. 2013) og hadde tre barn.

## Referanser
 

## Eksterne lenker
*
Teutonere

**Teutonerne** (fra urgermansk: Þeudanōs) er nevnt som en germansk stamme i tidlige historiske skrifter av grekerne og romerne. Ifølge kartet til Ptolemaios levde de i Jylland. Tyske historikere assosierte ikke navnet teuton med sine proto-germanske forfedre før 1200-tallet.

Rundt 120 f.Kr. utvandret mange teutonere sammen med kimbrerne fra sine områder i Danmark og dro sørover, der de støtte på Romerriket.

Etter å ha oppoldt seg noen år på de ungarske stepper, vandret teutonerne sammen med kimbrerne vestover og sørover gjennom Provincia, der de kom i konflikt med romerne. I en serie sammenstøt (kimbrerkrigen) klarte teutonerne og kimbrerne å slå den romerske hær gjentatte ganger. Men i slaget ved Aquae Sextiae ble teutonerne tilintetgjort av styrkene til konsul Gaius Marius, og deres konge Teutobod ble tatt til fange og ført som trofé i en seiersparade gjennom Romas gater.
.tk

**.tk** er Tokelaus nasjonale toppnivådomene (ccTLD) for internett. Tokelau ligger i Polynesia og er et territorium underlagt New Zealand. Toppnivådomenet .tk er verdens mest benyttede.

## Registrering og bruk
Med 31 millioner var .tk det hyppigst benyttede nasjonale toppnivådomenet i verden i 2016.

Tokelau skaffer gratis .tk-domenenavn til alle som er interessert, men tvinger gjennom plassering av reklamebannere på alle gratisdomener. Disse gratisdomenene pekes til Tokelau navneservere, som omdirigerer HTTP-trafikk via HTML-rammer til en spesifisert nettside. Domenenet omdirigerer også fem epostadresser til eksterne adresser. På grunn av denne omdirigeringen, er bruk av gratis .tk-domener til andre tjenester (så som hosting av servere for andre protokoller som File Transfer Protocol og Internet Relay Chat, eller å opprette hostnavn og subdomener innen dem) er ikke offisielt mulig.

Nettsteder som ikke er besøkt minst 25 ganger på 90 dager blir automatisk slettet.

For å kunne bruke ens egne navneservere, eller få et «spesielt» .tk-domenenavn, for eksempel varemerkenavn for de fleste Fortune 500-selskaper, og for å unngå annonseringen, må brukeren kjøpe det. Betalte domenenavn koster fra 7,95 dollar per år og oppover.

Potensielt verdifulle navn med mindre enn fire bokstaver er ikke tilgjengelige for gratisregistrering, og må kjøpes, vanligvis for en pris på over USD 1000.

Internettleverandøren Road Runner på Time Warner Cable blokkerte på et tidspunkt alle .tk-nettsteder unntatt dot.tk og tcl.tk, men .tk-domenet er senere blitt åpnet igjen. Det er ukjent hvorfor domenet ble blokkert opprinnelig.

## Svindel
På tross av at Dot TK på nettstedet sitt uttaler at «den valgfrie reklamen på ditt nettsted […] kan lett fjernes GRATIS», så finner mange brukere av Dot TK det umulig å fjerne reklamebannerne. Fjerning av dem er heller ikke gratis, men gjøres via en priset SMS-tjeneste, og den virker bare i Nederland, Spania og Storbritannia. En tvungen introside dukker opp hvis en reklameblokker er detektert. I tillegg til disse annonsebannerne, så viser Dot TK ofte sin registreringsside i stedet for det registrerte nettstedet, og gjør dermed brukerens nettsted utilgjengelig.

Det rapporteres også at .tk-domener har blitt brukt til phishing-svindler og spam.

Hvis et gratisdomene får mye trafikk eller blir vurdert som verdifullt, gjør Dot TK det om til et betal-domene uten varsel. Man må da betale for å få fortsette å bruke domenet.

## Referanser


## Se også
* Domenenavn
* Landskoder (internett)
* Toppnivådomene

## Eksterne lenker
* IANA .tk whois informasjon
Hedmark fylkeskommunes kulturpris

**Hedmark fylkeskommunes kulturpris** var en pris som ble delt ut årlig fra 1984 til og med 2019 av daværende Hedmark fylkeskommune. Prisen ble tildelt enkeltpersoner bosatt i Hedmark. Den ble også i noen helt spesielle tilfelle tildeles grupper, organisasjoner, lag og institusjoner. Formålet med fylkeskulturprisen var å stimulere utviklingen av kulturlivet i fylket og være en oppmuntring til nyskaping og ekstraordinær innsats. 

Jury for prisen ble ledet av fylkesordføreren og besto ellers av fylkesråden med ansvar for kultur og tre representanter fra fylkestinget. Alle som ønsket det kunne foreslå kandidater. Prisen ble vanligvis delt ut på fylkestingets siste møte hvert år. Prissummen var  kroner. Prisvinneren mottok også en keramisk maske laget av kunstneren Astrid Grue fra Dalsbygda. Kunstverket er et kvinneansikt som skal symbolisere Hedmark.  

Mange av prismottagerne i Hedmark er visekunstnere. Det ble delt ut to priser for arbeidet med skogfinnenes historie – til Åsta Holth og til Åsnes Finnskog Historielag –, og to priser til representanter for andre minoriteter – til tatermusikeren Elias Akselsen og til den sørsamiske musikeren Marja Mortensson. Prisen ble tre ganger tildelt idrettsutøvere, senest i 2012 til Therese Johaug.

## Videreføring i Innlandet fylke
Etter at Oppland fylke og Hedmark fylke med virkning fra 1. januar 2020 var slått sammen til Innlandet fylke, vedtok det nye fylkestinget å opprette Innlandet fylkeskommunes kulturpris som en videreføring av Hedmark fylkeskommunes kulturpris. Oppland fylke hadde ikke hatt en egen kulturpris på linje med hva man hadde i Hedmark, men delte ut årlige kunstnerstipender til mellom fem og åtte kunstnere.

Den første utdelingen av Innlandet fylkeskommunes kulturpris finner sted i 2022.

## Prismottakere

## Se også
* Hedmarksprisen

## Referanser


## Eksterne lenker
*
T.S. Eliot

**Thomas Stearns Eliot** (født 26. september 1888 i St. Louis i Missouri, død 4. januar 1965 i Kensington i London) var en angloamerikansk dikter, dramatiker, litteraturkritiker og «en av de fremste poeter på 1900-tallet.»

Han ble født i St. Louis i Missouri i USA, men flyttet til Storbritannia i 1914 da han var 25 år.  Han ble britisk statsborger i 1927 da han var 39 år og gikk samtidig inn i den anglikanske kirken. 

Eliot fikk utstrakt oppmerksomhet for sitt dikt *The Love Song of J. Alfred Prufrock* (1915), som er vurdert som et mesterverk innenfor modernismen. Det ble fulgt av noen av de mest kjente diktene i engelsk språk, blant annet hans lange *The Waste Land* (1922) (gjendiktet av Paal Brekke under tittelen *Det golde landet* i 1949, og av Eirik S. Røkkum under tittelen *Det øde landet* i 2021), *The Hollow Men* (1925), *Ash Wednesday* (1930) og *Four Quartets* (1945). Han skrev også sju skuespill, blant annet *Murder in the Cathedral* (*Mordet i domkirken*, 1935). 

Han mottok Nobelprisen i litteratur i 1948 «for sin framstående, nyskapende bidrag til dagens poesi.»  I 1959 ble han utnevnt til den tyske ordenen Pour le Mérite für Wissenschaften und Künste, og i 1964 ble han tildelt Presidentens frihetsmedalje av USAs president Lyndon B. Johnson. Eliot døde i London i England i 1965.

## Bibliografi

* 1917 *Prufrock and Other Observations*
* 1919 *Poems*
* 1920 *Ara vos Prec*
* 1920 *The Sacred Wood*
* 1922 *The Waste Land*
* 1924 *Homage to John Dryden*
* 1925 *Poems 1909–1925*
* 1925 *The Hollow Men*
* 1930 *Ash Wednesday*
* 1932 *Sweeney Agonistes*
* 1934 *After Strange Gods: A Primer of Modern Heresy*
* 1935 *Collected Poems 1909–1935*
* 1935 *Burnt Norton*
* 1935 *[[Mordet i domkirken]]* (*Murder in the Cathedral*)
* 1935 *Old Possum's Book of Practical Cats*
* 1939 *The Family Reunion*
* 1939 *The Idea of a Christian Society*
* 1940 *East Coker*
* 1941 *The Dry Salvages*
* 1943 *Four Quartets* 
* 1948 *Little Gidding*
* 1948 *Towards a Definition of Culture*
* 1950 *[[Cocktailselskapet]]* (*The Cocktail Party*)
* 1963 *Collected Poems 1909–1962*
* 1964 *Knowledge and Experience in the Philosophy of F.H. Bradley*

## Referanser


## Eksterne lenker
* 
* 
* 
* 
*  Eliot's Grave
*  T.S Eliot sitater
*  NRK Portretter
Føderalistisk Propagandaforbund

Føderalistisk Propagandaforbund var en syndikalistisk opposisjon innad i Landsorganisasjonen (LO).

I 1924 ble det nedsatt en komité på tre mann innen LO som skulle planlegge en plattform for syndikalistenes tilslutning. 11. september 1924 innledet Edward Mørk over «Er en fagopposition nødvendig i Norge» i Kristiania Social-Anarkistiske Forening. Det ble diskutert om hvorvidt det burde dannes en syndikalistisk opplysnings- og propagandaorganisasjon. På Norsk Syndikalistisk Føderasjons 4. kongress 27. september &ndash; 1. oktober 1924 ble forholdet til LO drøftet etter en innledning av Tryggve Aakervik. Dette resulterte i en heftig debatt. Enkelte av talerne henviste til de dårlige erfaringene arbeiderne hadde med LO i forbindelse med enkelte streiker, samt faren for at syndikalistene skulle havne i reformismen. 

I oktober 1924 ble Føderalistisk Propagandaforbund dannet. Dette var et forsøk på å drive syndikalistisk opplysningsvirksomhet innen LO. De fulgte således den «indre linje», slik Fagopposisjonen av 1911 hadde gjort. 23. oktober innledet Oscar Ottersen om det nystartede propagandaforbundet i Kristiania social-anarkistiske forening, med etterfølgende diskusjon.  Revolt hadde en del positive artikler om denne nye organisasjonen. Alarm og NSF, derimot, var ikke særlig begeistret for dette tiltaket. Det kom til en sterk meningsutveksling mellom sosialanarkistene og syndikalistene. Enkelte av NSFs medlemmer skal ha arbeidet for den nye organisasjonen. Avtroppende forretningsfører for NSF, Einar Mikkelsen, reagerte på dette, og advarte mot et av disse medlemmene og *«det dödfödte Federalistiske Propaganda forbund som blev stiftet umiddelbart efter N.S.Fs kongres, utelukkende fordi propagandistene ikke fik N.S.F. sit underbruk.»*.

Medlemmer av Norges social-anarkistiske forbund var meget aktive i Føderalistisk Propagandaforbund.

Føderalistisk Propagandaforbund forsvant i 1928, muligens noe tidligere.
Superga-basilikaen

**Superga-basilikaen** er et av den italienske storbyen Torinos kjæreste vartegn og monumenter. Arkitektonisk er den et eksempel på italiensk barokk, og er arkitekten  Filippo Juvarras mest kjente verk.

Basilikaen ligger på høyden Superga noen få kilometer øst for Torinos sentrum. Den kneiser på en kunstig terrasse i en høyde på 670 meter, og gir et vist utsyn over byen og mot Alpene. En  tannhjulbane fra forstaden Sasso letter adkomsten.

Under beleiringen av Torino besteg prinsene Viktor Amadeus II og Eugen av Savoia Superga den 2. september 1706 for å få overblikk over den militære situasjon. Etter den piemontesiske hærs seier bygde man i takknemlighet basilikaen og dediserte den til jomfru Maria. Oppdraget ble gitt til Filippo Juvarra og tok til den 10. juli 1717. Basilikaen ble innviet den 5. november 1731 under Carlo Emmanuele III.

I denne basilikaen har man siden begravet hertugene av Huset Savoia fra Viktor Amadeus II til Carlo Alberto, med unntak av én, Charles-Félix.

## Referanser


## Eksterne lenker
*
Orbassano

**Orbassano** er en by med 21&nbsp;563 innbyggere (2004) i Storbyområdet Torino i Piemonte nord i Italia.

Sonia Gandhi ble født her.

## Geografi
Byen ligger 273 moh. Kommunen har et areal på 22 km². Det er ca. 980 innbyggere per km².

## Referanser


## Eksterne lenker
*
Mole Antonelliana

**Mole Antonelliana** er et symbol på byen Torino i Italia. Det har fått sitt navn etter arkitekten som bygget det, Alessandro Antonelli. Byggingen tok til i 1863.

Det var opprinnelig tenkt som en synagoge. Ikke-katolikker hadde fått sin religiøse frihet. Imidlertid kom ikke Antonelli godt overens med de jødiske gruppene. Arkitekten modifiserte planene og endte opp med et 113 meter høyt tårn, 47&nbsp;m høyere enn den opprinnelige kuppelen. Endringene, kostnadsøkninger og tidsoverskridelser gjorde at oppdragsgiverne stoppet byggingen i 1869.

I 1873 byttet oppdragsgiverne og byens myndigheter den uferdige bygningen med en tomt for en synagoge. Bygget ble så dedisert til Viktor Emmanuel II. Antonelli fortsatte byggingen, og tårnet strakte seg til slutt til 167&nbsp;m.

Her huses nå det nasjonale filmmuseum. En spektakulær heiskonstruksjon trekker en glassheis fritt svevende langs ledekabler gjennom hovedrommet under kuppelen og til utsiktsplattformen. 

Idag er *Mole Antonelliana* avbildet på baksiden av de italienske 2 cent-myntene, og er utgangspunktet for logoen til Vinter-OL 2006.

## Eksterne lenker
* Historien til Mole Antonelliana

* Foto
Stetson

**Stetson** er en amerikansk hattefabrikant. Stetson er mest kjent for å ha den originale cowboyhatten.

Selskapet ble grunnlagt av John B. Stetson i 1869, med base i Philadelphia. Årene før dette hadde grunnleggeren tilbragt i Colorado, der han utviklet selskapets distinkte hattetype. De første Stetsonhattene ble laget og solgt i 1865. Bedriften ble en rask suksess, og allerede i 1886 var Stetson verdens største hatteprodusent.

Stetson fikk flere kontrakter med offentlige etater i USA og Canada de første par tiårene av 1900-tallet, blant annet med Royal Canadian Mounted Police og med US Park Rangers. Dette bidro til at Stetsonhatter ble assosiert med «det ville vesten».

## Eksterne lenker
* Nettsted (eng.)
Palazzo Reale di Torino

**Palazzo Reale di Torino** (*kongepalasset i [[Torino]]*) ble bygget mens Carlo Emanuele II regjerte. Arkitekter var Carlo og Amedeo di Castellamonte.

Bygningen, som ligger ved Piazza Castello, ble ferdig i 1660, og har vært bolig for huset Savoia. Det er blitt endret flere ganger både under kongedømmet Sardinia og senere mens de regjerte i Italia. Idag er det et museum.

Bygget er i tre forskjellige stilarter: barokk, rokokko og nyklassisisme. Fasaden er restaurert i nyere tid, og har fått tilbake sin opprinnelige hvite farge.

I palasset henger et selvportrett av Leonardo da Vinci. 

Sammen med de andre residensene til huset Savoia i og omkring Torino, står palasset på UNESCOs liste over verdensarven.
Two Pints of Lager and a Packet of Crisps

***Two Pints of Lager and a Packet of Crisps*** er en britisk komiserie som gikk på BBC fra 2001 til 2011. Handlingen er lagt til småbyen Runcorn utenfor Liverpool. I første episode møter seerne samboerparet Jonny Keogh (Ralf Little) og Janet Smith (Sheridan Smith) som mer eller mindre velvillig forsøker å spleise bestevennene sine Gaz Wilkinson (Will Mellor og Donna Henshaw (Natalie Casey). Sammen med Janet og Donnas venninne Louise Brooks (Kathryn Drysdale) utgjør disse seriens hovedpersoner. Andre figurer som går igjen i serien er Donnas mor Flo (Beverley Callard), Gaz' halvbror Munch (Lee Oakes), bartenderen Kelly (Hayley Bishop), Louises kortvarige kjæreste David Fish (Jonatho Dutton) og Jonnys kortvarige kjæreste Kate (Alison Mac). Serien er srevet av Susan Nickson.

Serien har markert seg for sin til tider ganske grove og upolerte humor. Samtidig er serien kjennetegnet ved en viss fremdrift, både i forhold til familie- og boforhold og i forhold til hovedpersonenes yrkeskarrierer – både på godt og vondt. På tross av hard medfart fra kritikerne er det så langt sendt seks sesonger, eller 55 episoder, inkludert en musikalsk spesial, som gikk utenfor det vante sendeskjemaet for serien, og en skrekkspesial.

I Norge har serien kun vært tilgjengelig for TV-seere med tilgang på BBC Prime.

## Referanser


## Eksterne lenker
*
Havstrilen

***Havstrilen*** er en årbok og et samarbeidsprosjekt mellom Nordsjøfartmuseet i Telavåg, Kystmuseet i Øygarden, kulturminnelaget i Fjell og sogelaga i Øygarden og Sund. Den første boka kom ut i 2001.

## Eksterne lenker
* Nettsted
* Nordsjøfartmuseet i Telavåg
* Kystmuseet i Øygarden
Power Mac G5

**Power Mac G5** var forgjengeren som Apples høyest spesifiserte modell frem til Mac Pro ble lansert i 2006. Power Mac G5 er utstyrt med IBM PowerPC G5-prosessor(er). IBM PowerPC-prosessorer var standard i Power Mac frem til Apple gikk over til prosessorer fra Intel.
Torinos metro

**Metropolitana Torino** er tunnelbanen i Torino i Italia. Togene er førerløse og baserer seg på den samme teknologien som Københavns metro. Den ble bygget i forbindelse med Vinter-OL 2006, og ble klar til drift innen lekene startet.

Det er foreløpig bygget kun én linje, som begynner ved jernbanestasjonen *Porta Nuova*, går via sentrum og jernbanestasjonen *Porta Susa* og ender vest i byen.

Byggingen ble offisielt igangsatt den 19. desember 2000. I løpet av 2000 ble man også enig om at prosjektet skulle utvides, slik at det skal bygges en 4,5&nbsp;kilometer lang linje sørover fra *Porta Nuova*. Senere ble det også bestemt at banen skulle utvides enda lengre vestover. De første delene av disse to prosjektene ble ferdig i 2007 og 2011 og har økt antallet stasjoner til 21, når de siste delene av disse prosjektene blir ferdig vil det komme ytterligere fire nye stasjoner.

Byggingen av en linje 2 ble vedtatt i 2017, den vil få 26 stasjoner og vil gå fra Mirafiori Sud district til Barriera di Milano, med overgang til linje 1 på *Porta Nuova* stasjon.

Vognenes som brukes i systemet kommer fra Siemens og er østerrikskbygde.

## Eksterne lenker
*    
*  
* Photos
Fylkesvei 669

**Fylkesvei 669** (**Fv669**) går mellom Hopen i Smøla og Sandvika i Aure.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Frem til 2019 var fylkesvei 6200 del av veien, slik at denne var ført som ringvei.

## Kommuner og knutepunkter
###### 

 

## Referanser



## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
* 
* Fergeinfo Sandvika-Edøy
Warcraft II: Tides of Darkness

***Warcraft II: Tides of Darkness*** (populært bare *Warcraft II*, noen ganger forkortet til *WCII*, *WC2* eller *War2*) er et sanntidsstrategispill utviklet og utgitt av Blizzard Entertainment. Det ble lansert i desember 1995 til DOS/Windows 95 og Macintosh. Brukere kan velge mellom å spille enten orker eller mennesker i en middelaldersk fantastiverden – *[[Warcraft-universet]]*, i likhet med forløperen **, oppfølgeren *[[Warcraft III]]* og det selvstendige MMORPG-et *[[World of Warcraft]]*.

Blizzard ga ut utvidelsespakken *Warcraft II: Beyond the Dark Portal* den 30. april 1996. I 1999 kom *Warcraft II: Battlenet Edition*, som åpnet for internettspilling.
## Referanser

## Eksterne lenker
*
Varner

**Varner AS** er et norsk konsern for salg av klær som kontrolleres av familien Varner gjennom forskjellige aksjeselskap. Varner er et av Skandinavias største motekonserner med nærmere  medarbeidere, seks nettbutikker og  fysiske butikker fordelt på fem land; Norge, Sverige, Finland, Danmark og Island. Gruppen omfatter motekjedene Bik Bok, Carlings, Cubus, Dressmann, Dressmann XL, Junkyard, Volt og Levi’s Store.

Varner-Gruppens salgsvirksomhet ble grunnlagt av Frank Varner (1937–2001) i 1962. Det familieeide konsernet kontrolleres i dag av Turid Varner, Marius Varner, Petter Varner og Joakim Varner og er ikke børsnotert.

## Historie
Den første butikken i det som senere ble Varner-Gruppen ble åpnet i Thorvald Meyersgate i Oslo i 1962 av Frank Varner. I 1965 starter han en butikk til i Oslo, og en i Trondheim. Navnet Dressmann ble tatt i bruk i 1967, i forbindelse med en åpning av en ny butikk i Skippergata i Oslo. Dette navnet blir brukt i flere nye butikker rundt om i Norge. På 1980-tallet kjøpte selskapet opp Jonas Øglænd AS, som blant annet driver Cubus, i tillegg til flere andre selskaper utenfor tekstilmarkedet. Disse blir senere solgt.

I 1985 blir Carlings etablert. Etterhvert kjøper selskapet opp andre kjeder, Bik Bok i 1991, Vivikes i 1994 og svenske Hagenfeldt i 1996. I 2001 kjøpes Urban opp, og Wow og Volt i 2006. I 2007 kjøpes svenske Solo opp.

I 2007 hadde selskapet 8093 ansatte, og en omsetning på om lag 7,8 milliarder kroner. Selskapets hovedkontor ligger på Billingstad.

## Butikkjeder i Varner-Gruppen
*Bik Bok
*Carlings
*Cubus
*Dressmann
*Junkyard
*Levi’s Store
*SOLO
*Urban
*Vivikes
*Volt
*Wearhouse
*WOW by BikBok
*A-Z
*WOW ble etablert i 2005 og har hovedkontor på Billingstad i Asker. WOW har (per 2015) 32 butikker i Norge og har jenter i alderen 7-14 år som sin målgruppe. 

## Referanser


## Eksterne lenker
*
Möbius-bånd

**Möbius’ bånd** (eller **Möbius’ flate**) er et objekt som består av kun én flate og kun én ytterkant. Fenomenet ble oppdaget av de tyske matematikerne August Ferdinand Möbius (1790&ndash;1868) og Johann Benedict Listing (1808&ndash;1882) i 1858, uavhengig av hverandre. Flaten har mange spesielle egenskaper.

Hvis man lager et snitt midt på Möbiusflaten, får man ikke to atskilte flater, men en sammenhengende flate med to dreininger på (som dermed ikke er en Möbiusflate). Skjærer man denne flaten igjen i to, får man to flater som går gjennom hverandre, hver av disse med to dreininger på.
Lager man derimot et snitt i den opprinnelige Möbiusflaten som ligger omtrent ⅔ fra kanten, får man to objekter – et objekt som er en tynnere utgave av den opprinnelige Möbiusflaten, og en lang flate med to dreininger på.

## Hvordan lage den

&nbsp;
#Lag en lang papirstimmel (Den må være minimum kvadratroten av tre, dvs 1,73 ganger lengde i forhold til bredden.)
#Vri den ene enden en halv omdreining
#Lim sammen endene slik at pilene møtes
## Kontroll

#Legg en del av strimmelen på et flatt underlag, og sett en blyantstrek langs midten på strimmelen.
#Hold strimmelen mot flaten og flytt blyanten videre til …
#… den treffer seg selv på samme side av flaten. Streken går hele veien på en flate.
## I kunsten
Den nederlandske kunstneren M. C. Escher illustrerte möbiuseffekten med å fremstille bandet som en stige, der han lot maur vandre rundt. Alle gikk i samme retning på samme flaten, men ble synlig opp-ned i enkelte faser av vandringen.

## Se også
* Aase Texmon Rygh

## Referanser


## Eksterne lenker
*
Fylkesvei 663

**Fylkesvei 663** (**Fv663**) går mellom Groravika og Moen i Hustadvika.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Nasjonal turistvei

Sammen med delstrekninger av fylkesvei 64, fylkesvei 6060, fylkesvei 6064 og fylkesvei 6070 har strekningen mellom Skotten og Farstad i Hustadvika fått status som *[[nasjonal turistvei]] Atlanterhavsvegen*. Turistveien er 36&nbsp;km lang.

## Kommuner og knutepunkter
###### 

## Referanser




## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
*
Fylkesvei 682

**Fylkesvei 682** (**Fv682**) går mellom Espset i Aure og Hennset i Heim.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter

* Ferge fra Arasvika

* til Hennset (15 min, 1 tur/time)

## Referanser


## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
* 
* Fergeinfo Arasvika-Hennset
* Møre og Romsdal Fylkesbaatane
Nøstet (Bergen)

**Nøstet** er et strøk i Bergen i området Nordnes i bydelen Bergenhus. Strøket begynner ved Dragefjellets fot (Sydnes' grense) langs Gamle Nøstegaten til Jekteviken, så langs sjøen til Nordre Nøstekaien, videre opp [Vestre Holbergsallmenningen (Schadenberghagen, der det gamle gartneriet dannet grensen til Verftet) til Klosteret, Klostergaten sørover til Halvkannebakken, ned Kjellersmauet og Baneveien, deretter opp til utgangspunktet. Strøket grenser således i sør til Engen og i øst til Strandsiden.

Maleren I.C. Dahl vokste opp på Nøstet. Strøket er preget av selvgrodd trehusbebyggelse, og det er bevart et grunnbrev datert 28. mars 1651 på eiendom i Knøsesmuget, der borgermestere og råd i Bergen leide «til Anne Mikkelsdatter, enke etter Mogens Johanssen», en av byens tomter, beliggende i «Johan Kneesis Smug (Knøsesmuget)» som hun hadde skjøte på, datert 10. desember 1650. Knøsesmuget er også kjent fordi Kjell Aukrust-skikkelsen «Olram Slåpen» har adresse der. 

I 1855 skal det ha eksistert et buekorps med navnet «Nøstets Kårdekorps», jfr en datert fane som ble funnet i 1949. Det meste av buekorps-materiale ellers gikk tapt 29. oktober 1944, da et britisk Lancaster-fly droppet bombelasten sin over Nøstet. Nøstets bataljon var stiftet 7. mai 1870 og feiret 90 års jubileum i mai 1960; men bataljonens siste aktivitet var i november samme år.

På Nøstet ligger det næringsbygg langs sjøen og pittoreske gater med trehus, trange smau og bygårder. Stranges stiftelse, Sydnes sjøbad og innkjørselen til parkeringshuset Klostergarasjen er kjente steder. Teatergarasjen og TV2 lå tidligere i strøket. 

Dansekompaniet *[[Carte Blanche]]* har adresse Nøstegaten 119. Hurtigruteterminalen ligger like over grensen mot Sydnes i vest. Strøket utgjør i hovedtrekk den sørvestlige del av Nordneshalvøyen og deler av strandlinjen mot Sydnes. Hovedgatene i området er Nøstegaten, Skottegaten, Vestre Muralmenning og Vestre Holbergsalmenning.

Tidligere var det fergeanløp for Laksevaagsfergen og Askøyfergen. Det går fortsatt ferge mellom Askøy og Nøstet, men bare for fotgjengere.

Strøket omfattes av grunnkretsene Nøstet, Knøsesmauet, Kalmaren og Jonsvollen. Disse hadde til sammen 1&nbsp;667 innbyggere 1. januar 2014 og et areal på 0,10&nbsp;km². Den del av grunnkretsen Jonsvollen som ligger sør for Baneveien og Kjellersmauet tilhører strøket Engen, mens den del av Kalmaren som ligger sør for Kjellersmauet, tilhører strøket Sentrum.

## Referanser


## Se også
* Nøstegaten
* Gledeshuset Vestindien

## Eksterne lenker
* Bergen byleksikon på nett, om Nøstet
* Strøksnavn
* Sydnes og Nøstet Velforening
.ac

**.ac** er Ascensions nasjonale toppnivådomene (ccTLD) for Internett. Det administreres av NIC.AC, et datterselskap av Internet Computer Bureau basert i Storbritannia.  Registrering for dette domenet er åpen for alle.

**.ac** er også et andrenivå-domene for akademiske institusjoner som universiteter i en rekke land, som blant annet Storbritannia (**.ac.uk**) og Japan (**.ac.jp**). Andre land bruker .edu til samme formål, for eksempel **.edu.au** i Australia og **.edu.my** i Malaysia. Andre land igjen bruker ikke noe bestemt andrenivå-domene for dette formålet, men hver institusjon har i stedet et eget andrenivå-domene (for eksempel **.tum.de** for det Tekniske Universitetet i München).

## Se også
* Landskoder (internett)
* Domenenavn
* Toppnivådomene

## Eksterne lenker
* IANA .ac whois-informasjon 
* .AC Registreringsenhet
Scrambling (golf)

**Scrambling** er et begrep innen golf som betegner evnen til å sikre par eller birdie på et hull til tross for at spilleren ikke treffer greenen på normert antall slag (*[[greens in regulation]]*). I store turneringer føres det gjerne statistikk over spillernes scrambling i prosent.